Sharon Salzberg

Sharon Salzberg (5. elokuuta 1952 New York) on yhdysvaltalainen kirjailija ja buddhalaisen meditaation opettaja. Vuonna 1976 hän perusti Insight Meditation Society -yhdistyksen Barreen, Massachusettsiin Joseph Goldsteinin ja Jack Kornfieldin kanssa. Hän keskittyy vipassana- ja mettā-meditaatiomenetelmiin, jotka ovat peräisin theravadabuddhalaisuuden perinteestä. Salzberg on merkittävä näiden menetelmien opettaja länsimaissa. Hän on kirjoittanut useita kirjoja kuten Lovingkindness: The Revolutionary Art of Happiness, joka on suomennettu nimellä Lempeyden tie: Kumouksellinen onnellisuuden taito.

Elämä
Salzbergin lapsuus oli vaikea, kun hänen vanhempansa erosivat hänen ollessa neljävuotias ja isä jätti perheen. Salzbergin ollessa yhdeksänvuotias hänen äitinsä kuoli ja hän muutti asumaan isänsä vanhempien luo. Hänen isänsä palasi, kun Salzberg oli yksitoista, mutta hän otti yliannostuksen ja joutui psykiatriseen sairaalaan, jossa hän oli elämänsä loppuun saakka.

Toisena opiskeluvuotenaan University at Buffalossa vuonna 1969 tutustui buddhalaisuuteen aasialaisen filosofian kurssilla. Seuraavana vuonna hän lähti itsenäiselle opintomatkalle Intiaan ja tammikuussa 1971 hän osallistui ensimmäiselle meditaation intensiivikurssilleen Bodhgayassa. Seuraavina vuosina hän opiskeli useiden henkisten opettajien kanssa ennen kuin hän vuonna 1974 palasi Yhdysvaltoihin opettamaan meditaatiota.

Ura
Salzbergin opettajia ovat muun muassa S. N. Goenka, Dipa Ma ja Sayadaw U Pandita. Hän, Joseph Goldstein ja Jack Kornfield perustivat Insight Meditation Society -yhdistyksen Barreen, Massachusettsiin vuonna 1976. Hän on kirjoittanut useita kirjoja, joista Real Happiness oli The New York Times Best Seller listalla vuonna 2011.

Bibliografia

Suomennetut teokset

Lähteet

Aiheesta muualla 
Viralliset kotisivut

Vuonna 1952 syntyneet
Elävät henkilöt
Buddhalaiset opettajat
Yhdysvaltalaiset tietokirjailijat
Buddhalaisuus Yhdysvalloissa
Amerikanjuutalaiset
Buddhalaiset kirjailijat
Theravada
Yhdysvaltalaiset uskonnolliset johtajat